Vyhodnotenie pripomienkového konania
  Návrh nariadenia vlády Slovenskej republiky o  technických požiadavkách na hmotnosti a rozmery určitých kategórií motorových vozidiel a ich prípojných vozidiel

Spôsob pripomienkového konania: bežný postup (21.12.2005 do 12.1.2006)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.     

Počet oslovených subjektov:	31	

Subjekty, ktoré vôbec nezaslali pripomienky:  Najvyšší kontrolný úrad SR.

Počet vznesených zásadných pripomienok	0    	
počet akceptovaných pripomienok	-	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Inštitút pre aproximáciu práva
9606/2005/SIAP	K jednotlivým ustanoveniam návrhu nariadenia vlády: 
1.	Smernica 97/27/ES bola novelizovaná smernicami 2001/85/ES a 2003/19/ES. V transpozičnej prílohe, ako aj v dôvodovej správe je uvedené nesprávne číslo smernice 2001/19/ES. Toto je potrebné nahradiť číslom 2001/85/ES.  
	O

	A	Text upravený.	
	2.	Návrh nariadenia vlády v § 4 ods. 1 preberá aproximačným odkazom bod 7 prílohy I smernice 97/27/ES a prílohu IV smernice 97/27/ES. Body 7.2, 7.3, 7.4.4, 7.5 a 7.10 prílohy I obsahujú spätné odkazy na ďalšie smernice. Prebratím týchto ustanovení pomocou aproximačného odkazu by sa právna úprava stala neprehľadnou. Preto navrhujme, aby boli tieto ustanovenia prebraté do prílohy návrhu nariadenia vlády. 
Príloha IV smernice 97/27/ES upravuje technické požiadavky iba v bode 3. V bodoch 1 a 2 upravuje postup orgánov členských štátov pri stanovení evidenčnej alebo prevádzkovej maximálne prípustnej naloženej hmotnosti vozidiel a niektoré výnimky, ktoré členské štáty môžu uplatňovať. Preto túto prílohu nemožno ako celok prebrať aproximačným odkazom, ale je potrebné na jej základe stanoviť evidenčné alebo prevádzkové maximálne prípustné naložené hmotnosti vozidiel a určiť, ktoré z výnimiek bude Slovenská republika uplatňovať. Podľa bodu 6 preambuly smernice 97/27/ES nie je harmonizácia maximálne povolených hmotností motorových vozidiel a ich prípojných vozidiel registrovaných v členských štátoch uskutočniteľná v krátkom časovom horizonte. Je možné iba stanoviť jednotný postup pri stanovovaní maximálnych povolených hmotností vozidiel v členských štátoch pri ich zaevidovaní alebo uvedení do prevádzky. Smernica používa dve skupiny pojmov. Na jednej strane je to „technicky prípustná maximálna naložená hmotnosť“, ktorú stanovuje výrobca vozidla. Na druhej strane je to „evidenčná alebo prevádzková maximálne prípustná naložená hmotnosť“, ktorú má v súlade s článkom 4 a prílohou IV smernice 97/27/ES určiť členský štát. Podľa prílohy IV smernice 97/27/ES sa použijú pojmy v nej uvedené dovtedy, kým nebude zmenený článok 4 smernice tak, aby obsahoval harmonizované maximálne povolené hmotnosti. 
V súlade s týmito zmenami je následne potrebné prepracovať § 4 ods. 1  a § 3 ods. 4 návrhu nariadenia vlády. 	
O

O	
A

ČA

A	Body 7.2, 7.3, 7.4.4., 7.5 a 7.10 prebraté do prílohy č. 1. 

Slovenská republika určila (evidenčné) prevádzkové maximálne prípustné naložené hmotnosti vozidiel v NV č. 403/2005 Z. z. (pozri § 2 písm. g) až i) a prílohu č.1 k tomuto nariadeniu. Prijatým NV č. 403/2005 Z. z. sa neuplatňujú žiadne výnimky tak, ako to umožňuje príloha IV smernice. V súlade s tým sa v ustanovení § 3 ods. 2 tohto návrhu  odkazuje na NV č. 403/2005.
Technicky prípustná maximálna naložená hmotnosť vozidla, ktorú stanovuje výrobca vozidla môže byť teoreticky vyššia ako„evidenčná alebo prevádzková maximálne prípustná naložená hmotnosť“. Takéto vozidlo možno podľa § 6 ods. 2 NV č. 403/2005 Z. z. používať v premávke na pozemných komunikáciách len na základe povolenia vydaného príslušným správnym orgánom.

Text prepracovaný.

	
	3.	Do návrhu nariadenia vlády je potrebné prebrať čl. 2 a 3 smernice 2003/19/ES, ktorá zmenila a doplnila smernicu 97/27/ES. 
	O	A	V § 3 ods.3 upravené typové schválenie ES, v § 4 predaj, registrácie a uvedenie do prevádzky.Priradenie evidenčnej hmotnosti je súčasťou typového schválenia.
	
	4.	Do návrhu nariadenia vlády navrhujeme doplniť nasledovnú vetu, ktorou by sa prebrala prvá veta bodu 2 prílohy I smernice 97/27/ES: „Na účely tohto nariadenia vlády sa použijú definície podľa osobitného predpisu.“ V odkaze pod čiarou navrhujeme uviesť nariadenie vlády, ktorým sa preberie smernica 70/156/EHS. 
	O	A	Text § 2 doplnený.	
	5.	V celom texte návrhu nariadenia vlády je potrebné opraviť používanie čiarok a iné gramatické a formulačné chyby, napr.: § 2 písm. p) bod 12 – slovo „sa“ vložiť až za slovo „vozidla“, § 2 písm. bb) – slovo „prenášaného“ nahradiť slovom „prenášanému“, § 2 písm. cc) – slové „jazdnej súprave“ nahradiť slovami „jazdnej súpravy“, § 2 písm. dd) bod 1 – vypustiť slovo „buď“ a na koniec doplniť slovo „alebo“, § 2 písm. ii) bod 1 – potrebné celý preformulovať, § 2 písm. ii) bod 3 – solovo „ojovom“ nahradiť slovom „ojom“, § 2 písm. ii) – nepoužívať skratku „a pod.“.
	O	A	Text upravený.	
	6. V právnych predpisoch prijímaných v Slovenskej republike sa nepoužívajú zdvojené formulácie typu „náprava je alebo nápravy sú“. V tomto prípade navrhujeme v § 2 písm. m) vypustiť slová „alebo nápravy sú“. Obdobne navrhujeme upraviť ustanovenia § 2 písm. w), y), cc), dd). V § 2 písm. aa) navrhujeme z dôvodu nadbytočnosti vypustiť slová „a spojovacieho zariadenia“, v písm. dd) slovo „a“ v slovnom spojení „vozidlo nie je úplne naložené a alebo“.	O	A	Text upravený.	
	7. K § 1: Na základe záverov Legislatívnej rady vlády Slovenskej republiky zo dňa 20.12.2005 navrhujeme nahradiť slová „z dôvodov týkajúcich sa hmotnosti a rozmerov“ slovami „vzťahujúcom sa na hmotnosť a rozmery“. Následne je potrebné upraviť aj ďalšie ustanovenia návrhu nariadenia vlády. 
	O	A	Text upravený.	
	8. K § 2: V tomto paragrafe chýbajú písmená q) a r). Písmeno s) je použité dvakrát. Písmená aa) až oo) navrhujeme označiť ako za) až zo) a v súlade s tým upraviť aj odkazy v písmenách v), ee) a ff). V prvom písm. s) za bodom 10 navrhujeme slová „pozorovacie pomôcky“ označiť ako bod 11 a doterajší bod 11 ako bod 12. 
 	O	A	Text upravený, § 2 prebratý ako príloha č. 1	
	9. K § 2 písm. e): Slovo „ostatné“ navrhujeme nahradiť slovom „iné“. 
	O	A	Text upravený.	
	10. K § 2 písm. l): Slovo „najviac“ navrhujeme nahradiť v súlade s preberanou smernicou  slovami „menej než“.  
	O	A	Text upravený.	
	11. K § 2 písm. p) a s): Poznámka pod čiarou nemá právne záväzný charakter. Z toho dôvodu navrhujeme uviesť technickú normu priamo v texte návrhu nariadenia vlády. 
	O	A	Text upravený.	
	12.    K § 2 písm. p) a s): Poznámka pod čiarou nemá právne záväzný charakter. Z toho dôvodu navrhujeme uviesť technickú normu priamo v texte návrhu nariadenia vlády. 
	O	A	Text upravený.	
	13. K § 2 písm. t): Bod 2.4.1  prílohy I smernice 97/27/ES, na ktorý odkazuje preberané ustanovenie smernice, je  prebratý v § 2 písm. p), a nie v písm. q). Také písm. sa v texte návrhu nariadenia vlády ani nenachádza.  	O	A	Text upravený.	
	            14.  K § 2 písm. v): Slová „v platnom znení“ je potrebné uviesť až na konci názvu preberanej smernice. Rovnaká chyba sa vyskytuje aj v predkladacej správe. 
	O	A	Text upravený.	
	15. K § 2 písm. hh): Slová „prílohy II“ navrhujeme nahradiť slovami „prílohy I“. 
. 
	O	A	Text upravený.	
	16. K § 2 písm. ii): Slová „v takých podstatných aspektoch“ navrhujeme z dôvodu zachovania jednotnej právnej terminológie nahradiť slovami „v takých základných znakoch“. Z ustanovenia navrhujeme vypustiť slová „trieda vozidla podľa osobitného predpisu“, pretože nemajú oporu v preberanom ustanovení smernice 97/27/ES. 

	O	A	Text upravený. 	
	17. K § 5 ods. 1: Ustanovenie navrhujeme doplniť tak, aby sa vzťahovalo aj na používanie vozidla v premávke na pozemných komunikáciách.
	O	A	Text upravený.	
	18. K § 5 ods. 2: Týmto ustanovením sa preberá článok 3 smernice 97/27/ES, ktorý sa vzťahuje iba na národné typové schválenie. Preto navrhujeme z ustanovenia vypustiť slová „typové schválenie ES alebo“. Slovo „predaj“ navrhujeme s súlade so zaužívanou právnou terminológiou nahradiť slovami „uvedenie na trh“. Formulácia „ak sa na vozidlo, ktoré bolo schválené podľa smernice 97/27/ES, uplatnila výnimka uvedená v § 4 ods. 3“ je formálne aj vecne nesprávna. Navrhujeme ju nahradiť formuláciou „ak vozidlo, ktoré bolo schválené v inom členskom štáte, nespĺňa požiadavky podľa tohto nariadenia vlády, okrem bodov 7.3 a 7.6 prílohy I smernice 97/27/ES“. 
	O	A	Text upravený.	
	19. K § 6: Po novelizácii zákona č. 575/2001 Z. z. o organizácii činnosti vlády a organizácii ústrednej štátnej správy je informačná a oznamovacia povinnosť, ktorú ministerstvá a ostatné ústredné orgány štátnej správy  plnia voči orgánom Európskych spoločenstiev a Európskej únie, obsiahnutá v § 35 ods. 7 zákona č. 575/2001 Z. z.  Z tohto dôvodu je ustanovenie § 6 nariadenia vlády duplicitné, a teda ho žiadame vypustiť z návrhu nariadenia vlády. Zároveň je potrebné v tabuľke zhody pri príslušných ustanoveniach smernice 97/27/ES a jej noviel uviesť, že tieto sú prebraté v § 35 ods. 7 zákona č. 575/2001 Z. z.
	O	A	Ustanovenie § 6 vypustené.	
	20. K § 8: Na základe záverov Legislatívnej rady vlády Slovenskej republiky zo dňa 20.12.2005 navrhujeme uviesť konkrétny dátum nadobudnutia účinnosti nariadenia vlády. 
	O	A	Úprava textu návrhu nariadenia	
	K tabuľke zhody:
	V celej tabuľke je potrebné doplniť stĺpec č. 6.
	Pri bode 4.3 prílohy I smernice 97/27/ES je potrebné uviesť, v ktorom právnom predpise je toto ustanovenie prebraté. 
	V tabuľke zhody je potrebné uviesť aj spôsob prebratia jednotlivých článkov smerníc, ktoré novelizovali smernicu 97/27/ES. 
	O	A	Text tabuľky zhody upravený.	
	K doložke zlučiteľnosti: 
	V bode 3 písm. a) navrhujeme pri smernici 70/156/EHS uviesť názov „o aproximácii právnych predpisov členských štátov o typovom schválení motorových vozidiel a ich prípojných vozidiel“. 
	O	A	Text upravený.	
Ministerstvo financií SR
MF/7287/2006-81	Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov (§ 3 ods.5, §  4 ods. 3, § 5 a 7, príloha), zosúladiť s Legislatívnymi pravidlami vlády SR (§ 2 písm. a), c), d), l), m), f), § 4 ods. 3, § 5 ods. 2) a s prílohou č. 2 týchto pravidiel (napr. úvodná veta,, poznámky pod čiarou k odkazom 1, 2, 4, 5, 9, používanie legislatívnych skratiek „(TM)“, „(MC)“. 
	O	ČA	 Nezavádzajú sa nové kompetencie štátnych orgánov. Kompetencia  ŠDÚ v oblasti typového schválenia  podľa § 4 vychádza zo zák.č.725/2004  Z. z. a to z § 99 písm. o) bod 2, § 5 ods. 11 a 20, § 6 ods. 7 a 10, § 7 ods. 9 a 13 a § 8 ods. 10 a 17;  text pôvodného § 2, § 5 a príloha č. 2  upravené a zosúladené s Legislatívnymi pravidlami vlády SR.	
Ministerstvo vnútra SR
SLV-1219-5/1-2005	Všeobecné: Odporúčame prehodnotiť spôsob transpozície smernice Európskeho parlamentu a Rady 97/27/EHS z 22. júla  1997 týkajúca sa hmotností a rozmerov určitých kategórií motorových vozidiel  a ich prípojných vozidiel v platnom znení. Ide síce o spôsob zavedenia transpozičného odkazu podľa § 3 ods. 3 zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení zákona  č. 607/2004 Z.z., domnievame sa však, že takýto postup by sa mal využívať minimálne a daná problematika by sa dala upraviť aj prehľadnejšie. Jedným z hlavných cieľov normotvorby by totiž mala byť jej zrozumiteľnosť a dostupnosť pre adresáta danej právnej úpravy, čo sa dá dosiahnuť jedine systematickou tvorbou právneho systému a prehľadnými právnymi väzbami. 
Návrh právneho predpisu je v mnohých ustanoveniach len prekladom textu smernice bez logického preformulovania do pravidiel správania sa slovenských štátnych orgánov, fyzických osôb a právnických osôb s prehľadnými väzbami na súvisiace právne predpisy. Odporúčame preto v tomto zmysle uvedené nariadenie spresniť, doformulovať a  dať do súladu s Legislatívnymi pravidlami vlády Slovenskej republiky. 
Zároveň je potrebné vykonať zmeny týkajúcich sa formulácií o pôsobnosti orgánov a vypustení ustanovenia o oznamovaní prijatia návrhov predpisov, tak ako to odporučila Legislatívna rada vlády Slovenskej republiky.
	O	ČA	Text nariadenia vlády ako u obdobných aproximačných nariadeniach.

	
	Pripomienky k jednotlivým ustanoveniam nariadenia:

1. K názvu: Odporúčame v celom materiále ujednotiť názov predmetného nariadenia. Niekde sa uvádzajú nadbytočne slová „ motorových vozidiel určitých kategórií motorových vozidiel“ namiesto slov „určitých kategórií motorových vozidiel“.

	O	A	Text upravený.	
	2. K § 2: Ustanovenie § 2 odporúčame zosúladiť s Legislatívnymi pravidlami vlády Slovenskej republiky a zaužívanou  legislatívnou technikou (po bodkočiarke pokračovať v písaní malými písmenami, používať zaužívané označovania poradia písmen po písmene aa) nasleduje písmeno ab), nepoužívať normatívny text uvádzaný v zátvorkách, v písmenách  by mala byť obsiahnutá len jedná veta ). Zároveň odporúčame preformulovať znenie niektorých definícií napr. uvedenej v písmene e) z dôvodu ich nezrozumiteľnosti a namiesto definícii, ktoré len odkazujú na iný predpis používať odkaz na konkrétne ustanovenie toho konkrétneho predpisu. Písmena p),  s),  s) a t) odporúčame dať do osobitných odsekov, vzhľadom na ich členenie ako aj osobitosti definícií v nich uvádzaných.
	O	A	Text upravený.	
	3. K prílohe: V súlade s metodickým usmernením Sekcie Inštitút pre aproximáciu práva Úradu vlády Slovenskej republiky odporúčame pri citácii aktov ES/EÚ uvádzať údaj o publikácií v mimoriadnom vydaní v slovenskom jazyku, a nie údaj o publikácii v anglickej jazykovej verzii Úradného vestníka EÚ/ES.
	O	A	Text upravený.	
Ministerstvo obrany SR
SEOPMVL-37/2006-1-OdL	1. Odporúčame zjednotiť názov materiálu používaný v jednotlivých častiach materiálu podľa názvu uvedeného v texte návrhu nariadenia vlády Slovenskej republiky. 
	O	A	Text upravený.	
	2. Odporúčame bod B.1 návrhu uznesenia vlády Slovenskej republiky upraviť podľa vzoru uvedeného na internetovej adrese Úradu vlády Slovenskej republiky (www.vlada.gov.sk/mp). 
	O	A	Text upravený.	
	3. V predkladacej správe odporúčame text „v znení zákona č. 747/2004 Z. z.“ nahradiť slovami „v znení neskorších predpisov“ nakoľko zákon č. 211/2000 Z. z. bol novelizovaný aj zákonom č. 628/2005 Z. z. .   
	O	A	Text upravený.	
	4. V § 2 písm. cc) návrhu nariadenia vlády Slovenskej republiky odporúčame slovo „maximálny“ vo všetkých tvaroch nahradiť slovenským slovom „najväčší“ v príslušnom tvare; podobnú náhradu slov slovenským ekvivalentom odporúčame aj v iných ustanoveniach. Slová „by sa mala použiť“ v § 2 písm. cc) odporúčame nahradiť slovami „sa použije“ z dôvodu, že ide o normatívny text. 
	O	A	Text upravený.	
	5. V § 3 ods. 9 návrhu nariadenia vlády Slovenskej republiky navrhujeme pre spresnenie textu na konci doplniť slová „podľa osobitného predpisu“ a nad tieto slová umiestniť odkaz č. 8. Text odseku 9 sa tak lepšie odlíši od znenia odseku 4. 
	O	A	Text upravený.	
	6. V § 5 ods. 2 návrhu nariadenia vlády Slovenskej republiky odporúčame vypustiť slovo „však“ ako nadbytočné.	O	A	Text upravený.	
	7. Odporúčame návrh nariadenia vlády Slovenskej republiky upraviť z jazykového hľadiska.  
	O	A	Text upravený.	
	8. V odôvodnení ustanovenia § 5 odporúčame za text „zákon č. 128/2002 Z. z.“ doplniť názov zákona a slová „v znení neskorších predpisov“. 
	O	A	Text upravený.	
Ministerstvo spravodlivosti SR
20782/2005-53	Všeobecné pripomienky:
1. Označenia odkazov „¹[¹])“ až „¹¹[¹¹])“ nahradiť označeniami odkazov „¹ )“až „¹¹)“.	O	A	Text upravený.	
	2. V § 2 nahradiť označenia pododsekov „aa)“ až „oo)“ označeniami pododsekov „za)“ až „zo)“.	O	A	Text upravený.	
	Osobitné pripomienky:

1. V § 2 nahradiť označenie pododseku „s)“, ktorý začína slovami „šírkou vozidla“, označením pododseku „r)“. 	O	A	Text upravený.	
	2. V § 2 písm. v) nahradiť slová „aa) a bb)“ slovami „za) a zb)“.	O	A	Text upravený.	
	3. V § 2 písm. zd)1.bod vynechať slovo „buď“. Zároveň vložiť za slovo „spustením“, slovo „alebo“.	O	A	Text upravený.	
	4. V § 2 písm. ze) nahradiť slovo „dd)“ slovom „zd)“.
	O	A	Text upravený.	
Úrad pre štátnu službu
24702/2005	V § 2 odporúčame:
1. dodržať abecedné poradie označovania písmen a po písmene z) pokračovať v označovaní spôsobom aa), ab), ..až ao),	O	A	Text upravený.	
	2. v písmene t) v bode 2 nahradiť slovné spojenie „ v písmene q)“ slovným spojením „v písmene p)“.	O	A	Text upravený.	
Úrad pre normalizáciu, metrológiu a skúšobníctvo SR
111/009493/04304	1.	K § 2 písm. dd) – navrhujeme preformulovať slová „kedy vozidlo nie je úplne naložené a alebo, aby sa uľahčil rozjazd“. V písmenách ee) a ff) navrhujeme nahradiť slovo „písm.“ slovom „písmeno“.
   	O	A	Text upravený.	
Správa štátnych hmotných rezerv SR
2006/00016-2/KÚ/OLPaMV	V § 2 na strane druhej návrhu nariadenia vlády upraviť označenie písmena s) za bodom 15. na označenie r).	O	A	Text upravený.	
Generálna prokuratúra SR
Leg/2 704/05-6	1.zvážiť redukciu rozsahu pojmov uvedených v § 2,	O	A	Text pôvodného  § 2 upravený.	
	2. vypustiť § 6 – ukladanie úloh štátnym orgánom nariadením vlády (čl. 2 ods. 2 Ústavy SR).	O	N	Nezakladajú sa nové kompetencie orgánov štátnej správy, vyplývajú zo zákona č. 725/2004 Z. z.